In nomine Domini nostri Jesu Christi, Dei eterni, anno ab incarnatione ejus millesimo centesimo vigesimo octavo, quinto decimo kal. martii, indictione sexta. Manifestus sum ego Brunectus, filius Enrici, Dei gracia, ego quidem Brunectus, consentiente in illo genitore meo, per hanc cartam dono et trado tibi Pauline, filie Ulaldi, idem tertiam portionem integram de omnibus casis et terris et rebus meis mobilibus et immobilibus, seu se moventibus, quas modo habeo vel quas inantea acquisiero, ut dictum est, predictam integram portionem, tertiam de omnibus illis rebus in integrum, una cum inferioribus et superioribus, seu cum accessionibus et ingressibus earum, tibi eas dono et trado, pro quibus a te recepi meritum aurum imprefinite. Unde repromitto, ego quidem Brunectus, una cum mei heredes, tibi Pauline vel tuis heredibus, aut eidem homini, cui vos illam meam donationem dederitis vel habere decreveritis, ut si nos vobis de eas aliquo tempore in aliquo exinde intentionaverimus aut retollere vel subtrahere consensierimus, nos vel ille homo, cui nos eas dedissemus aut dederimus, et si nos exinde auctores aut defensores quere[re] aut dare volueritis, et nos vobis eas ab omnibus hominibus defendere non potuerimus et non deffenderimus, spondemus nos vobis componere istam meam donationem in duplum in consimili loco, sub extimatione qualiter tunc fuerit. Sic tamen, si nos exinde auctorem vel defensorem nec querere nec dare volueritis, licentiam habeatis, absque nostra persona, si vestra fuerit voluntas, exinde causas agendi, responsum reddendi, finem ponendi modis omnibus, vobis eas defendendi cum carta ista qualiter juxta legem melius potueritis. G.... in tali ordine hanc cartam Glandulfus, notarius domini imperatoris, scribere rogavi. Actum Luca, [civitate?]. Signum manu mea Brunecti, qui hanc cartam fieri rogavit, et [Enrico?] genitore suo sibi consensit. S. manus Anglio Morentani, Cenami, S. Bertis, rustici, S. Martini rogati, testium. S. manus Bondini, S. Petri Rodulfini, S. Bica vocati, S. Pagani rogati testium. Glandulfus, notarius domni imperatoris, post tradita, complevi et dedi.